**İLYAS ƏFƏNDIYEV**

(1914-1996)

 **HƏYATI, YARADICILIĞI**

Xalq yazıçısı İlyas Əfəndiyev XX əsr Azərbaycan ədəbiy yatının görkəmli yaradıcılarından biridir. O, bütün fəaliyyəti boyu bədii yaradıcılıq sahəsində ardıcıl mövqe tutmağa, yorulmadan daim yazıb-yaratmağa üstünlük vermişdir. Müxtəlif qəzet və jurnal redaksiyalarında, Yazıçılar İttifaqında, nəşriyyatlarda tutduğu vəzifələr də yaradıcılıq işi ilə bağlı olan sahələrdir. İlyas Əfəndiyev həyatını bütövlüklə böyük ədəbiyyata həsr etmişdir. Bədii yaradıcılıq onun yazıçılıq peşəsinin, fəaliyyət sahəsinin yox, həm də idealının ifadəsi idi.

İlyas Məhəmməd oğlu Əfəndiyev 1914-cü ildə Füzuli şəhərində tacir ailəsində anadan olmuşdur. Azərbaycanın bolşeviklər tərəfindən istilasından sonra Qarabağda tanınmış bir nəslin nümayəndəsi olan Əfəndiyevlər ailəsi də reprecciyalara məruz qalmış, ailənin bütün mal-mülkü , ev-eşiyi müsadirə olunmuşdur. Orta məktəbi bitirdikdən sonra İlyas Bakıya gəlmiş, Ali Pedaqoji İnstitutun coğrafiya fakültəsinə daxil olmuşdur.O, yoxsulluq ucbatından qiyabi təhsilə keçməyə məcbur olmuş, əmək fəaliyyətinə orta məktəbdə müəllim kimi başlamışdır.O, bu müqəddəs vəzifəni – yeni nəslin tərbiyəsinə xidməti daha böyük vətəndaşlıq ləyaqəti ilə bədii yaradıcılıqda davam etdirmişdir.

Yazıçının qardaşı Arif Əfəndiyev İlyasın bu niyyətlə Bakıya yola düşdüyü günü belə xatırlayır:"Yazın əvəlləri idi. Məktəblər bağlanmışdı.Tələbələr yay tətiliniə buraxılmışdılar.Mən evimizin yaxınlığında, küçə qapısının qabağında,hündür qoz ağacının altında fayton dayandığını gördüm.Həbib kişinin faytonu idi.

Mən anama yaxınlaşıb dedim ki, nə olub, niyə hamı bir-birinə qarışıb.Həbib əmi niyə gəlib? Cavab verdi ki, İlyas Bakıya gedir, Həbib kişi onu Horadiz stansiyasına aparmağa gəlib.O, mənim key-key baxdığımı görüb əlavə etdi:- İlyas Bakıya həmişəlik gedir.orada yaşayacaq. Kitab yazıb, yazıçıların böyüyü özü onu dəvət edib, ev də verəcəklər.

İlyas hamı ilə vidalaşdı. Bu ara küçənin sağındakı və solundakı evlərdən çıxıb gələn bir neçə yeniyetmə qız onu əhatəyə aldı.Qızlardan ,görünür, daha əsarətli birisi irəli çıxaraq İlyasa müraciət etdi:

- Müəllim xəbər yayılıb ki, siz Bakıya gedirsiniz, yazıçı olacaqsınız.Ona görə də sizə yaxşı yol arzulamağa gəlmişik.

Bu sözlərdən sonra qızlar əllərindəki qzılgül dəstələrini İlyasa təqdim etdilər.

İlyas mehriban nəzərlərlə qızlara öz təşəkkürünü bildirib, yaxşı oxumalarını tövsiyə etdikdən sonra gülə-gülə dedi:

-Yazıçı olacağıma söz verə bilmərəm, ancaq Bakıya getməyim yəqindir."

İlyas Əfəndiyevin “Kənddən məktublar” adlı ilk hekayələr kita- bmm çapdan çıxdığı 1939-cu ildən, 1996-cı ildə səhnəyə çıxanlmış axırmcı bədii əsəri sayılan «Hökmdar və qızı» pyesinə qədər keçilən 57 illik bir dövrün demək olar ki, hər ilinin ciddi yaradıcılıq nümunələri vardır. XX əsr Azərbaycan ədəbiyyatmm böyük bir dövrü İlyas Əfəndiyevin yaradıcılıq tərcümeyi-halı ilə bir yerdə inkişaf etmişdir.

Zamanın arxasınca getməyib, daha çox zamanı arxasmca aparmağa çalışan xalq yazıçısı təkcə qəhrəmanlarını yox, oxucusunun da düşüncələri və baxışlarını irəli aparmışdır. “Geriyə bax ma, qoca” əsərində o, özünün də yazdığı kimi, ən çətin şəraitdə də daim irəliyə baxmış, həmişə müasirlik ruhu ilə yaşayıb-yaratmışdır. İlyas Əfəndiyev müasirlik məsələsinə gündəlik həyat kimi yox, inkişafda olan proses kimi baxmışdır. Millilik və müasirlik xalq yazıçısı İlyas Əfəndiyevin yaradıcılığının əsas qayəsini, başlıca mahiyyətini təşkiİ edir.

İlyas Əfəndiyevin müasirlik anlayışı bir çox məqamlarda zamanı qabaqlamış, “Körpüsalanlar” romanında olduğu kimi, müəyyən mübahisələrə də səbəb olmuşdur. Azərbaycan ədəbiyyatında müasir ədəbi qəhrəman “Körpüsalanlar” romanın dakı Səriyyənin taleyindən keçərək ideoloji mühitin buxovlarınıı qırmış, real həyata doğru inkişaf etmişdir. Bu əsərdəki Səriyyə obrazı Azərbaycan ədəbiyyatında müasirlik anlayışının yeni formatı idi. Səriyyə surəti ətrafında gedən mübahisələr nəticə etibarilə ədəbiyyatda yeni insan konsepsiyasının formalaşdınlmasında mühüm rol oynamışdır. Bu mübahisələri ədəbi mühit, yaxud

ədəbiy yatşünaslıq elmi yox, həyatın dinamik axarı, cəmiyyətdə inkişaf edib dəyişən münasibətlər həll etmişdir.

Xalq yazıçısı İlyas Əfəndiyev sovet dövründə yaşayıb-yara dan, lakin mövcud ideologiyadan mümkün olduqca uzaqda dayanıb, həyatı və insanı reallıqları ilə təsvir etməyə üstünlük verən sənətkardır. Onun yaradıcılığında insan mənəviyyatının dərinlikləri və incəlikləri böyük istedadla rəsm edilmişdir. Bu mənada İlyas Əfəndiyevin yaradıcılığı Azərbaycan ədəbiyyatında Cəlil Məmmədquluzadə məktəbi ilə “altmışıncılar” ədəbi nəsli arasında möhkəm körpülərdən biri olmuşdur.

İlyas Əfəndiyev ədəbiyyatımızda lirik-psixoloji nəsrin əsas yaradıcılarındandır. Təhkiyəsindəki lirizm onun bədii düşüncəsinin obrazlı təqdimatını şərtləndirir. İlyas Əfəndiyevin nəsr əsərlərindəki nağılvarı bədii təhkiyə həyatın reallıqlanın cəlbedici və koloritli şəkildə təsvir etməyə şərait yaradır. Onun bəzi hekayələri mənsur şeir təəssüratı doğurur. Bu mənada «Kənddən məktublar» (1939) kitabındakı hekayələr səmimiyyətinə, emosional düşüncə tərzinə və nağılvarı təhkiyəsinə görə əsl mənada təbii bir məktub təsiri bağışlayır. Bu, Azərbaycan kəndistanının bədii ədəbiyyat for matında ifadə olunan məktublarıdır.

İlyas Əfəndiyevin əsərlərinin dili və üslubu sadə, aydın və şəffafdır. Bu mənada «Bahar suları» povesti yazıçının əsərlərindən birinin adı olmaqla bərabər, həm də ədibin yaradıcıhındakı təbiiliyin də ifadəsidir. «Sarıköynəklə Valehin nağılı» əsəri roman səviyyəsində nağıldır. Gerçəklik və macəra, adilikdə dərinlik «Sarıköynəklə Valehin nağılı» romanının ruhunu, aparıcı xəttini müəyyən edir. Janrından və həcmindən asılı olmayaraq, bütün əsər boyu bədii təhkiyəni eyni yüksək səviyyədə axıradək davam etdirmək İlyas Əfəndiyevin yaradıcıhğının «nağılıdır».

İlyas Əfəndiyevin dram əsərləri Azərbaycan ədəbiyyatmda lirik-psixoloji dramaturgiyanın möhkəm bünövrəsidir. O, dram əsərləri ilə insanın mənəvi aləmini, daxili dünyasım, dərin yaşan- tılarmı, həyəcanlarını, iztirablarını, ümidlərini böyük səhnədə məharətlə canlandırmışdır. Xalq yazıçısının “Sən həmişə mənimləsən” (1964), “Unuda bilmirəm" (1968), ‘‘Məhv olmuş gündəliklər” (1969), “Mahnı dağlarda qaldı" (1971) kimi dərin lirizmi və ondan mühüm olan realizmi ilə səhnədə və ədəbiyyatda möhür salan dram əsərləri Azərbaycan teatrının və dramaturgiyasının tarixində və taleyində fərqli hadisələrdir. Həyatm ilk baxışda adi görünən dərin- liklərini, insanın daxili aləminin qəribəliklərini, günahı və nakatn sevgini səhnəyə gətirən İlyas Əfəndiyevin dram əsərlərindən çıxan ən mühüm nəticə mənəvi təmizlənmədir. Onun ya- ratdığı obrazlar günahdan, yanlışlıqdan mənəvi cəhətdən saflaşmağa, bütövlüyə doğru təkamül prosesi keçirirlər. Bu əsərlərdə ictimai baxışlar, sinfi qütbləşmələr deyil, mənəvi münasibətlər biri digəri ilə mübarizə aparır. Xalq yazıçısının əsərlərində son nəticədə ayrı-ayrı adamlar yox, əqidələr, dəyərlər qalib gəlir. Ona görə də İlyas Əfəndiyevin dram əsərləri bu gün üçün də aktual ola biləcək, həmişə müasir səslənən qiymətli örnəklərdir. İlyas Əfəndiyev insan münasibətlərinin dərinliklərini Azərbaycan teatrının müasir səhnəsinə çıxarmaqda ədəbiyyatı qabaqlamışdır. Bu, İlyas Əfəndiyev teatrının özünəməxsus simasıdır.

Ümumiyyətlə, İlyas Əfəndiyev teatrı Azərbaycan mədəniyyətində fərqli hadisədir. Hüseyn Cavid romantik faciə teatrını, Səməd Vurğun realist-romantik mənzum dram teatrını yaratdığı kimi, İlyas Əfəndiyev lirik-psixoloji dram ənənəsini səhnəyə gətirmiş və uzun illər yaşatmışdır. İlyas Əfəndiyevin dram əsərlərinin səhnə təcəssümü əsasında yeni nəsil aktyorlar formalaşmışdır. Cəfər Cabbarlı kimi, İlyas Əfəndiyevin də səhnə qəhrəmanları, yaratdığı dramaturji obrazlar tamaşaçılar tərəfindən sevilmiş, atalar övladlarına onların adlarını vermişlər.

İlyas Əfəndiyevin tarixi mövzuda yazılmış əsərlərində də tarixdən alınınış hadisələr və şəxsiyyətlər müasirliyin bədii ifa dəsinə xidmət etmək funksiyasım həyata keçirir. Ədibin tarixi mövzulara və müasir problemlərə həsr olunınuş əsərləri yeni insanı və yeni zamanı hazırlamağa xidmət etmişdir. “Xurşidbanu Natə van” (1981), “Şeyx Məhəmməd Xiyabani” (1986) kimi dram əsərləri milli-azadlıq hərəkatına həsr olunınuş qiymətli və ibrətamiz sənət əsərləridir. Yazıçının tarixi mövzuda yazılmış əsərlərində müasir dövrün çağırışları vardır.

Azərbaycan ədəbiyyatı miqyasında geriyə baxanda da, irəliyə nəzər salanda da xalq yazıçısı İlyas Əfəndiyevin simasında bizim çətin, qəribə və şərəfli taleyimizin unudulmaz, ibrətamiz anlarını və işıqlı sabahlarını görmək mümkündür. Yazıçı “Kənddən məktublar”la başlanan, “Söyüdlü arx”lardan, “Aydınlıq gecələr”dən keçən, “Bahar sulan” ilə durulan zəngin yaradıcılığı həyatın reallıqlarının romantikası ilə birlikdə canlı və təsirli şəkildə təqdim edir. “Sanköynəklə Valehin nağılı” romanı bütövlükdə İlyas Əfəndiyev nəsrinin nağılıdır. İlyas Əfəndiyevin dram və nəsr əsərləri orijinal təhkiyəsi və mahiyyəti etibarilə Azərbaycan ədəbiyyatmm da özünəməxsus nağılı sayılmağa layiqdir. Bu mənada «Sən həmişə mənimləsən» pyesi İlyas Əfəndiyevin qiymətli və mənalı bir dram əsərinin adı olmaqla bərabər, həm də yazıçı və zaman münasibətlərində sənətkarın özünün də xoşbəxt taleyini əks etdirir.

İlyas Əfəndiyevin əsərləri səhnədə də, həyatda da yaşayır. Hə yatın gerçəklikləri və təhkiyənin fərqli nağılı üstündə qurulmuş bu əsərlər yazıldığı dövrün sədlərini aşmış, uzunömürlü bir müasirlik həyatı qazanmışdır.

 **“XURŞİDBANU NATƏVAN” DRAMI**

 “İ.Əfəndiyevin bəzi pyeslərində tarixi hadisələrə və şəxsiyyətlərə də yer verilir. «Mahnı dağlarda qaldı», «Xurşidbanu Natəvan», «Şeyx Xiyabani», «Hökmdar və qızı» kimi pyeslərində vəziyyət belədir.

«Xurşidbanu Natəvan» pyesində hadisələr XIX əsrdə yaşamış görkəmli Azərbaycan şairəsi, «Xan qızı» ləqəbi ilə Qarabağda məşhur olan X.Natəvanın həyat və fəaliyyətinə həsr olunınuşdur. «Mahnı dağlarda qaldı» əsərindən fərqli olaraq, «Xurşidbanu Natəvan» pyesinin əsasında real tarixi şəxsiyyət durur. Lakin... müəllif tarixi fakt və hadisələr dalınca qaçmır, dövrün ruhunu əsas tutaraq insan və onun mənəvi dünyasını bu və digər baxımda diqqət mərkəzinə çəkir.

Psixoloji aləmin dəqiq işlənınəsi, lirik və romantik boyaların birliyi, axıcı, şəffaf bədii dil bu əsərlərdə eyni hüquqla iştirak edir, müəllıfın yaradıcılıq təcrübəsində dəfələrlə sınaqdan keçirdiyi və çox gözəl nəticə verən bir bədii vasitəsi də xalq yaradıcılığı, folklor motivlərindən istifadə etməsidir. Bəzən İ.Əfəndiyev zəngin xəzinədən mövzu da götürür,. Əksər hallarda isə xalq yaradıcılığının, şifahi poeziyanın, əfsanələrin, nağılların, miflərin münasib motivlərindən məharətlə istifadə etmək İ.Əfəndiyev üçün səciyyəvidir.

«Qəribə oğlan» (1973), «Bağlardan gələn səs» (1975), «Xurşidbanu Natəvan» (1979), «Büllur sarayda» 1983) - bir daha göstərir ki, İlyas Əfəndiyevin dramaturgiyasında ideya-bədii cəhətdən varislik güclüdür, müəllif kəşf etdiyi mövzu və problemlə uzun müddət yaşaya və qidalana bilir.

Bütünlükdə İ.Əfəndiyevin dramaturgiyasında həm mövzuları seçmək. həm onları işləmək ədasında, həm də yazıçının özünə daha yaxın zəruri görünən motivlərə, obrazlara, surətlərə tez-tez müraciət etməklə yalnız onun özünə məxsus yaradıcılıq dönüşləri vardır. Buna görədir ki, bəzən onun bir pyesində başlanan münaqişə, irəli sürülən fikirlər silsiləsi o biri pyeslərində sanki davam edir, tamamlanır və 'beləliklə də, yazıçının əsərləri arasında ideya - məzmun və üslub cəhətdən bir tamlıq və əlaqə yaranır. Bu keyfiyyət İ.Əfəndiyevin nəsr əsərlərində də müəyyən dərəcədə gözə çarpır və onun yaradıcılığını bu keyfıyyətdən kənar təsəvvür etmək də mümkün deyildir.

İ.Əfəndiyev pyeslərində möhkəm ictimai əsaslar üzərində dayanan nəcib və təmiz əxlaqı təbliğ edir, o yalnız kef çəkməyə və eyş - işrətlə yaşamağa- . çalışan, bayağı insanlara qarşı tamaşaçıda böyük nifrət hissi oyadır təmiz, işgüzar adamları onlara qarşı qoyur. Onun dramaturgiyasında psixoloji vəziyyətlərə böyük yer verilir: o həyatı düşünən və yaradan ...adamların xarakterindəki tipik cəhətləri, yeni keyfıyyətləri düzgün başa düşür və yadda qalan surətlər yaradır.

İlyas Əfəndiyevin dramaturgiya dili də onun nəsr əsərlərində olduğu kimi, səlis, aydın və obrazlıdır. Onun şirin və axıcı dialoqları təbii və mənalı səslənir. (A.Abbasov, Ə.Ağayev) )